ઇન્સ્ટિટ્યૂટ ઓફ ઇન્ફ્રાસ્ટ્રક્ચર ટેકનોલોજી રિસર્ચ એન્ડ મેનેજમેન્ટ (IITRAM)માં ચાલુ વર્ષે ૩૦ ટકાનો ફી વધારો કરાયો છે. આ ઇન્સ્ટિટ્યૂટ સરકારી હોવા છતાં ખાનગી ધોરણે ફી વસૂલવામાં આવે છે. પરંતુ ફી નિર્ધારણ માટે ફી રેગ્યુલેટરી કમિટી સમક્ષ જતી નથી. જ્યારે અન્ય ખાનગી ધોરણે ફી ઉઘરાવતી કોલેજોએ ફી નક્કી કરવા માટે એફઆરસી સમક્ષ જવું પડે છે. આ મુદ્દે આગામી દિવસોમાં એફઆરસીએ સંસ્થાનો ખૂલાસો માગવાનું નક્કી કર્યુ છે.